Treine brand in KaapstadFoto: @MikMotala/Twitter Twee treine het Sondag laatmiddag by die Kaapstadse treinstasie gebrand. ŉ Groot swart rookwolk het gevolglik oor die middestad gehang. Volgens Jermaine Carelse, woordvoerder van die Stad Kaapstad, is die brandweer en nooddienste net voor 16:00 ingelig dat ŉ trein by die stasie brand. “Drie brandweerwaens, ŉ watertenker, ŉ reddingsvoertuig en 19 personeellede is na die toneel ontbied. “Met hul aankoms het hulle gesien twee treine met vyf waens elk is aan die brand op platform 12. Die oorsaak van die brand is nog nie bekend nie.” Volgens Carelse is niemand tydens die voorval beseer nie. Foto: @MikMotala/Twitter